ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
مرکزی وزیر نے سوائل ہیلتھ کارڈ کی بنیاد پر مربوط مٹی کی زرخیزی کے بندوبست سے متعلق کسانوں کی تحریک کی اپیل کی
حیاتیاتی اور نامیاتی کھادوں کے استعمال کو بڑھانے سے متعلق بیداری مہم کا آغاز کیا جائے اور کیمیکل کھادوں کے استعمال کو کم کیا جائے: نریندر سنگھ تومر
زراعت اور کسانوں کی فلاح وبہبود کے مرکزی وزیر جناب نریندر سنگھ تومر نے سوائل ہیلتھ کارڈ پر مبنی ایک مربوط زرخیز مٹی کے بندوبست سے متعلق کسانوں کی تحریک کی ضرورت پر زور دیا ہے۔ انہوں نے کہا ہے کہ مربوط زر خیز مٹی کے بندوبست کو کسانوں کی تحریک بنایا جائے۔ کل یہاں زر خیز مٹی کے پروگرام کی پیش رفت کا جائزہ لیتے ہوئے انہوں نے سوائل ہیلتھ کارڈ کی سفارشات کی بنیاد پر حیاتیاتی اور نامیاتی کھادوں کے استعمال کو بڑھانے اور سختی سے کیمیاوی کھادوں کے استعمال کو کم کرنے سے متعلق مشن موڈبیداری مہمات شروع کرنے کی ہدایت دی۔
دوہزار بیس ،اکیس کے دوران اِس پروگرام میں اِس بات پر اہم توجہ دی جائے گی کہ ملک کے تمام ضلعوں کے ایک لاکھ سے زیادہ گاوﺅں میں کسانوں کے لیے بڑے پیمانے پر بیداری پروگرام شروع ہوں۔ جناب تومر نے گاﺅں سطح کے سوائل ٹسٹنگ لیب کے قیام کی وکالت کی اور جن میں نوجوانوں کو زراعت خواتین کے سیلف ہیلپ گروپ اور ایس پی اوزوغیرہ کے بارے میں معلومات حاصل ہوں۔انہوں نے کہا کہ ایس ایچ سی اسکیم میں اس بات پر توجہ دی جائے گی کہ مناسب ہنرمندی کے فروغ کے بعد روزگار پیدا کرنے کے مواقع حاصل ہوں۔
زراعت، تعاون اور کسانوں کی بہبود کا محکمہ پنچایتی راج، دیہی ترقی اور پینے کے صاف پانی اور صفائی ستھرائی کے محکموں کے اشتراک سے صاف ستھری تغذیہ بخش خوراک کے لیے بھارتیہ پراکرتک کرشی پدھتی  سمیت نامیاتی کھیتی کے فروغ اور کھادوں کے ریشنل اپلی کیشن پر مبنی مٹی کی جانچ سے متعلق ایک جامع مہم شروع کرے گا۔
ایس ایچ سی اسکیم کے تحت سوائل ہیلتھ کارڈ 2 سال کے وقفے پر تمام کسانوں کو فراہم کئے گئے ہیں۔ راجستھان کے سورت گڑھ میں 19 فروری 2015 کو وزیر اعظم جناب نریندر مودی نے سوائل ہیلتھ کارڈ کا آغاز کیاتھا۔ یہ کارڈ کسانوں کو ان کی مٹی کی زر خیز نوعیت کے بارے میں معلومات فراہم کرتے ہیں اور ساتھ ہی ساتھ مٹی کی زرخیزی کی مناسب صحیح مقدار سے متعلق سفارش پیش کرتے ہیں، جو مٹی کی صحت اور اس کی زرخیزی کو بہتر بنانے کے لیے استعمال ہوتی ہے۔
سوائل کیمیکل، فزیکل اور بایولوجیکل ہیلتھ کی خرابی ہندوستان میں زرعی پیداواریت کے جمود کے لیے ایک وجہ سمجھا جاتا ہے۔سوائل ہیلتھ کارڈ اور نامیاتی کھادیوں کی سفارشات سمیت 6فصلوں کے لیے کھاد کی سفارشات سمیت 2سیٹ فراہم کرتا ہے۔کسان مانگ پر اضافی فصلوں کے لیے سفارشات بھی حاصل کرسکتے ہیں۔ وہ ایس ایچ سی پورٹل سے اپنے خود کے لیے کارڈ بھی چھاپ سکتے ہیں۔ ایس ایچ سی پورٹل میں کسانوں کے اعداد وشمار موجود ہیں اور وہ کسانوں کے فائدے کے لیے اس کی زبانوں میں دستیاب ہیں۔
پیداواریت کی قومی کونسل این پی سی کے ذریعہ 2017 کے مطالعے میں یہ پایا گیا ہے کہ ایس ایچ سی اسکیم نے ٹھوس زراعت کو فروغ دیا ہے اور 8 سے 10 فیصد کے رینج میں کیمیاوی کھاد کے استعمال میں کمی کا سبب بنا ہے۔ اس کے علاوہ 5 سے 6 فیصد تک فصلوں کی پیداوار میں مجموعی اضافہ ہوا ہے اور فصلوں میں مجموعی اضافے کی اطلاع اس وجہ سے دی گئی تھی، کیونکہ سوائل ہیلتھ کارڈ میں دستیاب سفارشات کی بنیاد پرکھاد اور بہت چھوٹی تغذیہ بخش کھادوں کا استعمال ہوا تھا۔
....................................................................
م ن، ح ا، ع ر
U-2329
(Visitor Counter : 195
وزارت دفاع
ہندوستانی ساحلی محافظین اور گجرات کے دہشت گردی مخالف دستے نے ہندوستانی سمندری حدود سے 200 کروڑ روپے مالیت کی منشیات لے جانے والی ایک پاکستانی کشتی کو پکڑ لیا
ہندوستانی ساحلی محافظین  اور گجرات کے دہشت گردی مخالف دستے  نے مشترکہ کارروائی میں ایک پاکستانی کشتی کو عملے کے 6 اراکین کے ساتھ پکڑا ہے جو اس کشتی میں 200 کروڑ روپے کی مالیت کی تقریباً 40 کلو گرام منشیات لے جا رہے تھے۔ 13-14 ستمبر 2022 کی درمیانی رات کو آئی سی جی نے گجرات کے اے ٹی ایس کی انٹیلی جنس معلومات کی بنیاد پر حکمت انگیزی کے ساتھ دو تیز رفتار انٹرسیپٹر کلاس کے بحری جہازوں - سی-408 اور سی-454 کو بین اقوامی میری ٹائم بارڈر لائن  کے قریب کے علاقے میں گشت کے لئے متعین کیا۔
ایک پاکستانی کشتی کو ہندوستانی آبی حدود میں مشکوک طور پر حرکت کرتے ہوئے دیکھا گیا، یہ کشتی بین الاقوامی میری ٹائم بارڈر لائن  سے اندازاً پانچ سمندری میل اندر اور جاکھاؤ سے 40 سمندری میل کے فاصلے پر تھی۔ للکارے جانے پر کنسائنمینٹ کے ساتھ پاکستانی کشتی نے فرار کیمکارانہ چال بازی شروع کر دی۔ سخت سمندری اتار چڑھاو کا مقابلہ کرتے ہوئے آئی سی جی کے جہازوں نے کشتی کو روکا اور اسے پکڑ لیا۔
کشتی کو مزید مشترکہ تحقیقات کے لئے جاکھاؤ لایا جا رہا ہے۔ گزشتہ ایک سال میں آئی سی جی اور اے ٹی ایس گجرات کا یہ پانچویں مشترکہ کارروائی ہے جو مضبوط ساحلی سیکورٹی نیٹ ورک کے لئے ذمہ داران کے درمیان مؤثر ہم آہنگی کی اہمیت کو اجاگر کرتی ہے۔
بجلی کی وزارت
بجلی کے وزیر آر کے سنگھ نے ویڈیو کانفرنسنگ کے ذریعہ سمندری طوفان امفن کے بعد بجلی سے متعلق بنیادی ڈھانچے کا جائزہ لیا
بجلی کے وزیر جناب آر کے سنگھ نے مغربی بنگال اور اوڈیشہ میں سمندری طوفان امفن کے بعد بجلی کی خدمات بحال کرنے کی پیش رفت کے بارے میں آج مغربی بنگال کے چیف ایڈیشنل سکریٹری بجلی اور اوڈیشہ کے چیف سکریٹری بجلی، بجلی تقسیم کرنے والی مختلف کمپنیوں کے سی ایم ڈی، سکریٹری برائے بجلی، حکومت ہند، ایڈیشنل سکریٹری، بجلی اسی ایم ڈی، پاور گرڈ اور دیگر اعلی افسران کے ساتھ ویڈیو کانفرنسنگ کے ذریعہ بجلی نظام کی بحالی کی پیش رفت کا جائزہ لیا۔
اس موقع پر جناب آر کے سنگھ نے کہا کہ سمندری طوفان کے سبب بجلی نظام میں بڑی رکاوٹ آئی ہے، لیکن بجلی خدمات کو بحال کرنے کا کام تیزی سے کیا گیا ہے۔ انہوں نے کہا کہ بین الاقوامی ریاستی ٹرانسمیشن نظام کو کچھ ہی گھنٹوں کے اندر درست کردیا گیا اور مرکزی بجلی کی پی ایس یو نے طوفان سے متاثرہ علاقوں میں مقامی بجلی سپلائی کی بحالی کے لیے افرادی وسائل بھی مہیا کرائے۔ انہوں نے اعتماد ظاہر کیا کہ اوڈیشہ میں آج شام تک بجلی کی خدمات کی بحالی کا کام پورا ہوجائے گا اور کولکاتہ اور مغربی بنگال کے کچھ اضلاع میں کام چل رہا ہے۔
انہوں نے وزارت کو ہدایت دی کہ پہلے سے دستیاب افرادی قوت، تعاون کے علاوہ وہ این ٹی پی سی اور پاور گرڈ کے توسط سے اضافی افرادی قوت اکٹھا کریں اور انہیں مغربی بنگال کے محکمہ بجلی کو دستیاب کرائیں، تاکہ انہیں بجلی کی خدمات بحال کرنے کے کام میں تعاون مل سکے۔ وہ مغربی بنگال کی ریاستی حکومت کی رابطہ میں رہیں گے، تاکہ جو بھی ضرورت ہو، انہیں پورا کیا جاسکے۔
جائزہ میٹنگ کو پچھلے منگل کی روز وزارت بجلی کے بیان کے پس منظر میں دیکھا جاسکتاھے کہ اس نے سمندری طوفان امفن کے مدنظر بجلی سپلائی نظام کو سنبھالنے کے لیے مناسب انتظامات- تیاریاں کی تھیں۔ پی جی سی آئی ایل اور این ٹی پی سی کے ذریعے بھونیشور اور کولکاتہ میں چوبیس گھنٹے، ساتوں دن کام کرنے والا کنٹرول روم قائم کیا گیا تھا۔ ساتھ ہی پی جی سی آئی ایل ہیڈ کوارٹر مانیسر میں چوبیس گھنٹے، ساتوں دن کام کرنے والا کنٹرول روم قائم کرلیا گیا تھا۔ طوفان کے سبب اگر ریاست کو ٹرانسمیشن لائنوں اور دیگر بجلی سے متعلق بنیادی ڈھانچے کو کوئی نقصان ہو، تو اس کے لیے وزارت نے ریاستی پاور یوٹی لیٹیز کو سبھی ضروری تعاون دینے کا یقین دلایا تھا۔ اہم مقامات پر ایمرجنسی بحالی نظام   ساتھ مناسب افرادی قوت کو پہلے سے ہی تیار رکھا گیا تھا، جن کے استعمال کسی بھی ٹرانسمیشن ٹاور کے منہدم ہونے اور ٹرانسمیشن لائنوں میں رکاوٹ کی صورت میں کیا جانا تھا۔
ریلوے کی وزارت
ریلوے نے رواں مالی سال میں اکتوبر 2022 تک مال برداری سے 92345 کروڑ روپے کمائے
گزشتہ سال کی اسی مدت کے مقابلے میں مال برداری کی آمدنی میں 17 فیصد کا اضافہ ہوا
ریلوے نے 22 اکتوبر تک 855.63 ملین ٹن کی مال برداری حاصل کی - پچھلے سال مال برداری کے مقابلے میں نو فیصد کی بہتری
مشن موڈ پر، اس مالی سال 2022-23 کے پہلے سات مہینوں کے لیے ہندوستانی ریلوے کی مال برداری گزشتہ سال کی مال برداری اور اسی مدت کی آمدنی کو عبور کر چکی ہے۔
اپریل سے اکتوبر 22 تک مجموعی طور پر 855.63 ملین ٹن کی مال برداری حاصل کی گئی ہے جبکہ پچھلے سال کی مال برداری 786.2 ملین ٹن تھی، جو پچھلے سال کے مقابلے میں تقریباً 9 فیصد زیادہ ہے۔ ریلوے نے گزشتہ سال 78921 کروڑ روپے کے مقابلے 92345 کروڑ روپے کمائے ہیں جو کہ 17 فیصد کی بہتری ہے۔
اکتوبر 2022 کے مہینے کے دوران، 118.94 ملین ٹن کی ابتدائی مال برداری حاصل کی گئی ہے جبکہ اکتوبر 2021 میں 117.34 ملین ٹن کی مال برداری ہوئی تھی، جو گزشتہ سال کے مقابلے میں 1.4 فیصد زیادہ ہے۔ اکتوبر 2021 میں 12313 کروڑ روپے کی مال برداری کی آمدنی کے مقابلے میں 13353 کروڑ روپے کی مال برداری کی آمدنی حاصل ہوئی ہے، اس طرح گزشتہ سال کے مقابلے میں 8 فیصد کی بہتری آئی ہے۔
”کارگو کے لیے بھوک“ کے منتر کو اپناتے ہوئے، ہندوستانی ریلوے نے کاروبار کرنے میں آسانی کو بہتر بنانے کے ساتھ ساتھ مسابقتی قیمتوں پر خدمات کی فراہمی کو بہتر بنانے کے لیے مسلسل کوششیں کی ہیں جس کے نتیجے میں روایتی اور غیر روایتی اجناس دونوں راستوں سے ریلوے میں نئی ٹریفک آ رہی ہے۔ کسٹمر پر مبنی نقطہ نظر اور کاروباری ترقی کے یونٹوں کے کام نے ریلوے کو اس اہم کامیابی میں مدد فراہم کی ہے۔
صحت اور خاندانی بہبود کی وزارت
بھارت کی کووڈ-19 ٹیکہ کاری کا مجموعی احاطہ 173.42 کروڑ سے تجاوز کرگیا ہے
گذشتہ 24 گھنٹوں میں 44.68لاکھ سے زیادہ کووڈ سے بچاؤ کے ٹیکے لگائے گئے
سر دست صحتیابی کی شرح اس وقت97.82فیصد ہے
گذشتہ 24 گھنٹوں میں 27409 نئے معاملات درج کئے گئے ہیں
بھارت میں جانچ کے بعدمتاثر پائے جانے والے افراد کی تعداد فی الحال 423127 ہے
ہفتہ وار متاثرہ معاملات کی شرح اس وقت 3.63 فیصد ہے
آج صبح 7 بجے کی عبوری رپورٹ کے مطابق گذشتہ 24 گھنٹوں میں 44.68 لاکھ سے زیادہ  کووڈ سے بچاؤ کے ٹیکے لگائے گئے جس کے ساتھ ہی ہندوستان میں کووڈ-19 سے بچاؤ کے ٹیکہ کاری کی تعداد173.42 کروڑ) 1734262440( سے تجاوز کر گئی ہے۔
یہ کامیابی 19526899اجلاسوں کے ذریعے حاصل کی گئی۔ آج صبح 7 بجے تک کی عبوری رپورٹ کے مطابق مجموعی تعداد کی تفصیل میں درج ذیل اعداد و شمار شامل ہے:
:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,03,99,701
|
|
دوسری خوراک
|
|
99,36,148
|
|
احتیاطی خوراک
|
|
39,15,704
|
|
صف اول کے کارکنان
|
|
پہلی خوراک
|
|
1,84,05,767
|
|
دوسری خوراک
|
|
1,73,85,665
|
|
احتیاطی خوراک
|
|
54,69,127
|
|
15 سے 18 برس کی عمر کے گروپ کے افراد
|
|
پہلی خوراک
|
|
5,24,34,558
|
|
دوسری خوراک
|
|
1,64,08,841
|
|
18 سے44 برس کی عمر کے گروپ کے افراد
|
|
پہلی خوراک
|
|
54,86,62,133
|
|
دوسری خوراک
|
|
42,84,21,369
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,17,43,879
|
|
دوسری خوراک
|
|
17,67,34,511
|
|
60 سال سے زیادہ عمر کے افراد
|
|
پہلی خوراک
|
|
12,59,75,745
|
|
دوسری خوراک
|
|
11,01,10,398
|
|
احتیاطی خوراک
|
|
82,58,894
|
|
احتیاطی خوراک
|
|
1,76,43,725
|
|
میزان
|
|
1,73,42,62,440
پچھلے 24 گھنٹوں میں 82817مریض شفایاب ہوئے ہیں اور شفایاب ہونے والے مریضوں  کی مجموعی تعداد اس وقت ہے۔
اس کے ساتھ ساتھ بھارت میں صحتیابی کی شرح 97.82 فیصد ہے۔
گذشتہ 24 گھنٹے میں27409 نئے معاملات درج کئے گئے ہیں۔
بھارت میں جانچ کے بعد متاثر پائے جانے والے افراد کی مجموعی تعداد فی الحال 423127 ہے۔ مجموعی معاملات ملک کے مجموعی متاثرہ معاملات کاکُل 0.99 فیصد ہے۔
جانچ کی صلاحیت میں ملک بھر میں مسلسل توسیع کی جارہی ہے۔ گذشتہ 24 گھنٹوں میں مجموعی طور پر 1229536 نمونوں کی جانچ کی گئی ہے۔بھارت میں ابھی تک مجموعی طور پر75.30 کروڑ  ٹیسٹ کئے جاچکے ہیں۔
ایک طرف جب کہ ملک بھر میں جانچ کی صلاحیت میں اضافہ کیا جارہا ہے، ادھرملک میں متاثرہ معاملات کی ہفتہ وار شرح اس وقت 3.63 فیصد ہے جبکہ متاثرہ معاملات کی یومیہ شرح 2.23 فیصد کی خبرہے۔
وزیراعظم کا دفتر
جموریہ کوریہ کے لئے روانگی سے قبل وزیر اعظم نریندر مودی کا بیان
نئی دلّی ، 21 فروری ؍وزیر اعظم جناب نریندر مودی نے جمہوریہ کوریہ کے لئے روانہ ہونے سے قبل اپنے ایک بیان میں کہا ہے کہ ’’ میں صدر مون جے ۔ ان کی دعوت پر جمہوریہ کوریا جا رہا ہوں ۔ جمہوریہ کوریا کے لئے یہ میرا دوسرا دورہ ہو گا اور صدر مون کے ساتھ میری دوسری چوٹی ملاقات ہو گی ۔
ہم نے گزشتہ سال جولائی میں صدر مون جے ۔ ان اور خاتون اول محترمہ کم جونگ سوک کا بھارت میں خیر مقدم کیا تھا ۔ جمہوریہ کوریا کے لئے میرا یہ دورہ ہمارے دونوں ملکوں کے تعلقات کی اہمیت کا مظہر ہے ۔
ایک قابل قدر دوست ، ایک خصوصی اسٹریٹجک ساجھے دار قوم کے طور پر ہم جمہوریہ کوریا کا احترام کرتے ہیں ۔ دیگر جمہوریتوں کی مانند بھارت اور جمہوریہ کوریا علاقائی اور عالمی امن کے لئے مشترک اقدار اور مشترک نظریہ کے حامل ہیں ۔ ہماری مارکیٹ اقتصادیات ، ہماری ضروریات اور قوت یکساں ہے ۔ جمہوریہ کوریا ہمارے میک ان انڈیا پہل قدمی کے ساتھ ساتھ اسٹارٹ اپ انڈیا اور کلین انڈیا جیسی پہل قدمیوں میں بھی ہمارا اہم ساجھے دار ہے ۔ سائنس اور تکنالوجی کے شعبوں میں بنیادی سائنس سے ایڈوانس سائنس کی سطح تک مشترکہ تحقیق میں ہمارا اشتراک کافی حوصلہ افزا ہے ۔
ہمارے عوام سے عوام کے درمیان تعلقات اور تبادلے ، دیرینہ طور پر ، ہماری دوستی کو بنیاد فراہم کرتے ہیں ۔ گزشتہ نومبر میں ایودھیا میں منعقدہ ’ دیپ اتسو ‘ میلے میں اپنے خصوصی نمائندے کے طور پر خاتون اول کو بھیجنے کے صدر مون کے فیصلے نے ہمارے دل کو چھو لیا تھا ۔
ہمارے دونوں ملکوں کے درمیان روز افزوں تعلقات کی گہرائی اور تنوع ہماری ایکٹ ایسٹ پالیسی اور جمہوریہ کوریا کی نئی شمالی پالیسی کی ہم آہنگی کی مرہون منت ہے ۔ ایک دوسرے کے ساتھ مل کر کام کر کے ہم مستقبل پر مبنی اپنے عوام ، خوش حالی اور امن کے لئے تعلقات کی پیش رفت کے لئے تہہیہ کئے ہوئے ہیں ۔
اپنے دورے کے دوران صدر مون کے ساتھ تبادلہ خیالات کے علاوہ میں تجارتی رہنماؤں ، ہندوستانی برادری کے افراد کے ساتھ ساتھ تمام شعبہ ہائے حیات کے نام ور افراد سے ملاقات کروں گا ۔
مجھے یقین ہے کہ اس دورے سے ہمیں اپنی اس اہم ساجھے داری کو مزید مستحکم کرنے میں مدد ملے گی ۔ ‘‘
U . 1156
(Visitor Counter : 47
سماجی انصاف اور تفویض اختیارات کی وزارت
بارہ سے اکیس مارچ 2023 تک بھوپال ہاٹ، بھوپال، مدھیہ پردیش میں دس روزہ ’دویہ کلا میلہ‘ کا انعقاد کیا جائے گا
تقریباً اکیس ریاستوں/ مرکز زیر انتظام علاقوں سے تقریباً 150 معذور کاریگر/ فنکار اور کاروباری افراد اپنی منفرد مصنوعات اور ہنر کا مظاہرہ کریں گے
معذور افراد کو با اختیار بنانے کا محکمہ ملک بھر کے معذور کاروباریوں/ کاریگروں کی مصنوعات اور دستکاری کی نمائش کے لیے ایک منفرد تقریب، ’دویہ کلا میلہ‘ کا انعقاد کر رہا ہے جو 12 سے 21 مارچ، 2023 تک بھوپال ہاٹ، بھوپال، مدھیہ پردیش میں منعقد ہوگا۔ یہ تقریب زائرین کے لیے ایک دلکش تجربہ پیش کرے گی کیونکہ جموں و کشمیر، شمال مشرقی ریاستوں سمیت ملک کے مختلف حصوں سے متحرک مصنوعات، دستکاری، ہینڈ لوم، کڑھائی کے کام اور ڈبہ بند کھانے وغیرہ کو ایک ساتھ دیکھا جائے گا۔
تقریباً 21 ریاستوں/ مرکز زیر انتظام علاقوں سے تقریباً 150 معذور کاریگر/ فنکار اور صنعت کار اپنی مصنوعات اور ہنر کی نمائش کریں گے۔ مندرجہ ذیل وسیع زمرے کی مصنوعات ہوں گی: گھر کی سجاوٹ اور طرز زندگی، کپڑے، اسٹیشنری اور ماحول دوست مصنوعات، پیک شدہ خوراک اور نامیاتی مصنوعات، کھلونے اور تحائف، ذاتی لوازمات - زیورات، کلچ بیگ۔ یہ ان سب کے لیے ’ووکل فار لوکل‘ کا ایک موقع ہوگا اور معذور کاریگروں کی طرف سے ان کے اضافی عزم کے ساتھ تیار کردہ مصنوعات دیکھی/ خریدی جا سکتی ہیں۔
دس روزہ ’دویہ کلا میلہ‘ صبح 11.00 بجے سے رات 9.00 بجے تک کھلا رہے گا اور اس میں کئی ثقافتی سرگرمیوں کا مشاہدہ کیا جائے گا، جس میں معذور فنکاروں اور معروف پیشہ ور افراد کے ساتھ پرفارمنس بھی شامل ہے۔ تقریب میں زائرین ملک کے مختلف علاقوں سے اپنے پسندیدہ کھانوں سے بھی لطف اندوز ہو سکتے ہیں۔
تقریب کا افتتاح مدھیہ پردیش کے معزز گورنر جناب منگو بھائی پٹیل 12 مارچ کو شام 5 بجے سماجی انصاف اور عطائے اختیار کے مرکزی وزیر ڈاکٹر وریندر کمار اور وزیر مملکت کماری پرتیما بھومک کی موجودگی میں کریں گے۔
محکمہ کے پاس تصور کو فروغ دینے کے لیے شاندار منصوبے ہیں، جس کے ایک حصے کے طور پر ’دویہ کلا میلہ‘ ہر سال منعقد کیا جائے گا اور یہ دہلی اور ممبئی تک محدود نہیں بلکہ پورے ملک میں ہوگا۔
وزیراعظم کا دفتر
منی پور سنگائی فیسٹیول میں وزیر اعظم کے ویڈیو پیغام کا متن
کھرم جری۔ سنگائی فیسٹیول کے کامیاب انعقاد کے لیے منی پور کے تمام عوام کو بہت بہت مبارک باد۔
کورونا کی وجہ سےاس بار دوسال بعد سنگائی فیسٹیول کا انعقاد ہوا۔ مجھےخوشی ہے کہ یہ تقریب پہلے سے بھی عظیم الشان پیمانے پر منعقد ہوئی ہے۔ یہ منی پور کے لوگوں کےجذبے اور جوش کو ظاہر کرتی ہے۔ خاص طور پر منی پور حکومت کا جامع وژن کے ساتھ اسے منظم کرنا، واقعی قابل تعریف ہے۔ میں اس کے لیے وزیر اعلیٰ این بیرین سنگھ جی اور پوری حکومت کی ستائش کرتا ہوں۔
ساتھیو،
منی پور ایک ایسی ریاست ہے جو قدرتی خوبصورتی، ثقافتی ثروت مندی اور تنوع سے بھرپور ہے۔ ہر شخص ایک بار یہاں آناچاہتا ہے۔ جیسے مختلف موتی ایک دھاگے میں ایک خوبصورت مالا بناتے ہیں ویسے ہی منی پور بھی ہے۔ یہی وجہ ہے کہ منی پور میں ہم منی انڈیا دیکھتے ہیں۔ آج امرت کال میں ملک 'ایک بھارت، شریشٹھ بھارت' کے جذبے کے ساتھ آگے بڑھ رہا ہے۔ ایسے میں سنگائی فیسٹیول کا ’’فیسٹیول آف ون نیس‘‘ کے موضوع پر کامیاب انعقاد ہمیں مستقبل کے لیے نئی توانائی دے گا، نیا حوصلہ اور ولولہ بخشے گا۔ سنگائی، منی پور کا ریاستی جانور تو ہے ہی ساتھ ہی عقائد میں بھی اس کا خاص مقام رہا ہے اور بھارت کے حیاتیاتی تنوع کے جشن کا اہم ثقافتی اور روحانی فیسٹیول بھی ہے۔ یہ تہوار پائیدار طرز زندگی کے لیے ضروری سماجی حساسیت کو بھی تحریک دیتا ہے۔ جب ہم فطرت کو، جانوروں اور نباتات کو بھی اپنی تہواروں اور جشن کا حصہ بناتے ہیں تو بقائے باہمی ہماری زندگی کا جزو لاینفک بن جاتا ہے۔
بھائیو اور بہنو،
مجھےبتایا گیا ہے کہ "اتحاد کے تہوار" کے جذبے کو توسیع دیتے ہوئے اس بار سنگائی فیسٹیول نہ صرف راجدھانی بلکہ ریاست بھر میں منعقد ہوا ہے۔ ناگالینڈکی سرحد سے لے کرمیانمارکی سرحد تک، تقریباً 14 مقامات پر اس کا انعقاد ہوا ہے۔ یہ ایک بہت ہی قابل ستائش پہل ہے۔ جب ہم زیادہ سے زیادہ لوگوں کے ساتھ اس طرح کی تقریبات کا انعقاد کرتے ہیں تبھی اس کی پوری صلاحیت سامنے آسکتی ہے۔
ساتھیو،
تہواروں، پربوں اور میلوں کی ہمارےملک میں صدیوں پرانی روایت رہی ہے۔ ان کے ذریعے ہماری ثقافت مالا مال ہوتی ہے، اور ساتھ ہی مقامی معیشت کو بھی بہت طاقت ملتی ہے۔ سنگائی فیسٹیول جیسے انعقاد، سرمایہ کاروں، صنعتوں کو بھی اپنی طرف متوجہ کرتے ہیں۔ مجھےیقین ہے، یہ تہوار، مستقبل میں بھی، اسی طرح ریاست کی خوشحالی اور ترقی کا ایک طاقتور ذریعہ بنے گا۔
اس احساس کے ساتھ، آپ سب کا بہت بہت شکریہ!
کامرس اور صنعت کی وزارتہ
2022میں چائے کے برآمدات میں اضافہ
جنوری سے لے کر مئی 2022 کے دوران چائے کی برآمد 83.49 ملین کلو گرام تھی۔ جس کی قیمت  کے مقابلے میں 77.26 ایم . کلوگرام رہی گزشتہ سال کی اسی مدت کے دوران ، جو حجم میں 8.06% اور مالیت کی مدت میں 3.94% کی نمو کو ظاہر کرتی ہے۔ فوری تخمینہ کے مطابق جون، 2022 میں چائے کی برآمدات کی مالیت 500.03 کروڑ روپے ہے جو ، 2021 میں 390.28 کروڑ روپے تھی ،جو کہ 28.12 فیصد کی ترقی کو ظاہر کرتی ہے۔
یہ ٹی بورڈ اور چائے کی صنعت کی مسلسل کوشش رہی ہے کہ ہندوستان سے برآمد ہونے والی چائے کے معیار کو یقینی بنانے کےلئےطور طریقوں اور ذرائع کی حکمت عملی بنائیں۔ ٹی بورڈ کی طرف سے مستقل بنیادوں پر درج ذیل اقدامات کیے جا رہے ہیں۔
- ‘‘گڈ ایگریکلچرل پریکٹسز ’’ اور ‘‘گڈ مینوفیکچرنگ پریکٹسز ’’کے لیے فیکٹری کی سطح پر ‘‘فیکٹری سیفٹی مینجمنٹ سسٹم ’’ کے باغات میں ‘‘پلانٹ پروٹیکشن کوڈ ’’ کا نفاذ۔
- فیکٹری کی سطح پر ایف ایس ایس اے آئی  پیرامیٹرز کے ساتھ مطابقت کی جانچ کے لیے نمونے والی چائے کی لازمی جانچ ۔
- جی اے پی پر تربیت دینے کے لیے نچلی سطح پر چائے کے چھوٹے کاشتکاروں کے لیے باقاعدہ آگاہی کیمپ/ورکشاپ۔
- ہر سال دسمبر کے شروع میں تمام کارخانوں کی لازمی بندش بھی سسٹم میں غیر معیاری چائے کی ملاوٹ کو روکنے میں مدد دیتی ہے۔
یہ معلومات آج لوک سبھا میں تجارت و صنعت کی وزارت میں وزیر مملکت محترمہ انوپریا پٹیل نے ایک تحریری جواب میں دی۔
وزارت دفاع
مالابار-2023 سڈنی، آسٹریلیا میں
ہندوستانی بحریہ کے دیسی فرنٹ لائن جنگی جہاز آئی این ایس سہیادری اور آئی این ایس کولکتہ 11 سے 21 اگست 23 تک سڈنی میں / باہر ہونے والی مشق مالابار 2023 میں امریکی بحریہ ، جاپان میری ٹائم سیلف ڈیفنس فورس  اور شاہی آسٹریلوی بحریہ  کے بحری جہازوں اور ایئر کرافٹ کے ساتھ شرکت کریں گے۔
مالابار بحری مشقوں کا سلسلہ 1992 میں ہندوستانی بحریہ اور امریکی بحریہ کے درمیان ایک دو طرفہ مشق کے طور پر شروع ہوا تھا اور پچھلے سالوں میں اس کا قد بڑھتا گیا ہے جس میں ہند-بحرالکاہل خطے میں چار ممتاز بحریہ شامل ہیں۔ 2020 ایڈیشن میں شاہی آسٹریلوی بحریہ  کی پہلی شرکت کا مشاہدہ کیا گیا۔ اس سال مالبار کا 27 واں ایڈیشن منایا جا رہا ہے جس کی میزبانی رائل آسٹریلین نیوی  کر رہی ہے۔
مالابار 2023 دو مرحلوں میں منعقد ہونے والا ہے۔ ہاربر فیز میں وسیع پیمانے پر سرگرمیاں شامل ہیں جیسے کراس ڈیک وزٹ، پیشہ ورانہ تبادلے، اسپورٹس فکسچرز اور سی فیز کی منصوبہ بندی اور انعقاد کے لیے متعدد بات چیت۔ سی فیز میں جنگ کے تینوں شعبوں میں مختلف پیچیدہ اور زیادہ شدت کی مشقیں شامل ہوں گی، جس میں اینٹی سرفیس، اینٹی ایئر اور اینٹی سب میرین مشقیں شامل ہوں گی جن میں لائیو ویپن فائرنگ کی مشقیں شامل ہیں۔ یہ مشق ہندوستانی بحریہ کو باہمی تعاون کو بڑھانے اور اس کا مظاہرہ کرنے کا موقع فراہم کرتی ہے اور اس کے ساتھ ساتھ اپنے شراکت دار ممالک سے میری ٹائم سیکورٹی آپریشنز کے بہترین طریقوں سے فائدہ اٹھاتی ہے۔
آئی این ایس سہیادری دیسی ساختہ اور تعمیر شدہ پروجیکٹ-17 کلاس ملٹی رول اسٹیلتھ فریگیٹس کا تیسرا جہاز ہے اور اس وقت کیپٹن راجن کپور کی کمان میں ہے۔ آئی این ایس کولکتہ دیسی ساختہ اور تعمیر شدہ پروجیکٹ-15اے کلاس ڈسٹرائرز کا پہلا جہاز ہے اور اس کی کمانڈ کیپٹن شرد سنسنوال کرتے ہیں۔ دونوں بحری جہاز مزگاؤں ڈاک لمیٹڈ، ممبئی میں بنائے گئے ہیں اور جدید ترین ہتھیاروں اور سینسروں سے لیس ہیں جن کا مقصد سطح، ہوا اور زیر آب ڈومینز میں خطرات کا پتہ لگانا اور انہیں بے اثر کر نا ہے۔
ہنر مندی کے فروغ اور صنعت کاری کی وزارت
ریاستوں اور صنعتوں کے اشتراک سے پیشہ ورانہ تربیت
نئی دہلی، 18نومبر 2019/پیشہ ورانہ تربیت ایک مشترک موضوع ہے ۔ قومی سطح پر تربیتی اسکیموں فروغ ، پالیسی تیار کرنا ، ٹریننگ کے معیار ، ضابطوں کا تعین ، امتحانات کا انعقاد ، سرٹیفکیشن وغیرہ مرکزی حکومت کی ذمہ داری ہے جبکہ آئی ٹی آئی میں داخلہ سمیت روزمرہ کے انتظامی کاموں کی ذمہ داری متعلقہ ریاستی حکومتوں /مرکز کے زیر انتظام علاقوں کی ہے۔ فی الحال کرافٹس مین ٹریننگ اسکیم کے تحت تربیتی کورسیز ملک بھر میں واقع آئی ٹی آئی کے نیٹ ورک کے ذریعہ چلائے جارہے ہیں جس میں مجموعی طو رپر 22.82 لاکھ زیرتربیت افراد این سی وی ٹی ایم آئی ایس پورٹل پر رجسٹرڈ ہیں  ۔اس کا مقصد 138 این ایس کیو ایف سے تسلیم شدہ ٹریڈ میں صنعتوں کو ہنر مند افرادی قوت دستیاب کرانا ہے۔
مزید برآں 20-2019سیشن کے آّئی ٹی آئی کے ٹریننگ لینے والے گریجویٹ افراد کو روزگار ملنے کے امکانات میں اضافہ کرنے کے لئے آئی ٹی آئیز میں پہلے سال کے تربیتی سلیبس کے دورانیہ کو 110 گھنٹے سے بڑھاکر 160 گھنٹے کردیا گیا ہے۔ اس کے علاوہ دوسرے سال میں ویب پر مبنی روز گار کے حصول میں معاون80 گھنٹوں کی تربیت ہنر مندی سے متعلق ایک اضافی عنصر ہوگا۔مزید برآں فروغ ہنر مندی اور صنعت سازی کی وزارت  ملک گیر سطح پر پردھان منتری کوشل وکاس یوجنا 20-2016 کا نفاذ بھی کررہی ہے جس کا مقصد چار برسوں  کے دوران ایک کروڑ افراد کو باہنر بنانا ہے۔ اس اسکیم کے تحت 11نومبر2019 تک 64.27لاکھ امیدواروں کو ٹریننگ دی جاچکی ہے جن میں سے 14.43 لاکھ لوگوں کو روزگار بھی مل چکا ہے۔
ایم ایس ڈی ای نے نیشنل اسکل ڈیولپمنٹ کارپوریشن کے توسط سے متعدد اقدامات کئے ہیں جن کا مقصد اسکل انڈیا مشن کے تحت شراکت داری کے لئے صنعتوں سے جڑنا ہے۔ صنعت کے زیر قیادت اداروں کے طور پر 38 سیکٹر اسکل کونسل قائم کئے گئےے ہیں جو ٹریننگ سے متعلق تجزیوں ، نصاب کی تیاری ، ٹریننگ کے آغاز اور جانچ و سرٹیفیکیشن کے کام میں مدد کرتی ہے۔
یہ اطلاع فروغ ہنر مندی و صنعت ساز ی کےوزیر مملکت جناب آر کے سنگھ نے آج لوک سبھا میں ایک تحریری جواب میں دی۔
۔۔۔۔۔۔۔۔۔۔۔
م ن۔م م ۔ ج۔
U- 5156
(Visitor Counter : 48
کابینہ
کابینہ نے جمہوریہ ہند کی نیشنل ڈیزاسٹر مینجمنٹ اتھارٹی اور جمہوریہ مالدیپ کی نیشنل ڈیزاسٹر مینجمنٹ اتھارٹی کے درمیان ڈیزاسٹر مینجمنٹ کے شعبے میں تعاون سے متعلق مفاہمت نامے  کو منظوری دی
وزیر اعظم کی زیر صدارت مرکزی کابینہ نے 2 اگست 2022 کو جمہوریہ ہند کی نیشنل ڈیزاسٹر مینجمنٹ اتھارٹی اور جمہوریہ مالدیپ کی نیشنل ڈیزاسٹر مینجمنٹ اتھارٹی کے درمیان تعاون سے متعلق دستخط شدہ گزشتہ تاریخ سے اطلاق رکھنے والے مفاہمت نامے  کو منظوری دے دی ہے۔
فوائد:
ایم او یو ایک ایسا نظام قائم کرنے کی کوشش کرتا ہے، جس کے تحت ہندوستان اور مالدیپ دونوں ایک دوسرے کے ڈیزاسٹر مینجمنٹ میکانزم سے مستفید ہوں گے اور اس سے ڈیزاسٹر مینجمنٹ کے میدان میں تیاری، ردّعمل اور صلاحیت سازی کے شعبوں کو مضبوط بنانے میں مدد ملے گی۔
ایم او یو کی نمایاں خصوصیات:
i. فریقین ایک فریق کی درخواست پر اپنے علاقے میں بڑے پیمانے پر ہونے والے آفات کے وقت، ہنگامی امداد، ردّعمل، انسانی امداد کے میدان میں باہمی تعاون کو بڑھائیں گے۔
ii. فریقین معلومات کا تبادلہ کریں گے اور تجربات اور آفات کے تئیں ردّعمل، تخفیف، منصوبہ بندی اور تیاری کے بہترین طور طریقوں کا اشتراک کریں گے۔
iii. فریقین سیٹلائٹ ریموٹ سینسنگ ڈیٹا اور تباہی میں مؤثر طریقے سے تخفیف کے لیے خلائی ٹیکنالوجی پر مبنی ایپلی کیشنز کی مہارت کا اشتراک کریں گے، جس میں آفات کی روک تھام اور خطرے کی تشخیص سے متعلق معلومات کا تبادلہ شامل ہے۔
iv. فریقین جدید انفارمیشن ٹکنالوجی، قبل از وقت وارننگ سسٹم، ریموٹ سینسنگ، سیٹلائٹ کمیونیکیشن اور نیویگیشن سروسز کے شعبے میں تعاون کو وسعت دیں گے۔
v. آفات کے خطرے کو کم کرنے میں سیکٹورل مین اسٹریمنگ کے لیے تربیت اور صلاحیت سازی کے پروگرام پر غور کرنے کے لیے، فریقین قلیل اور طویل مدتی تربیت کے لئے ایمرجنسی مینجمنٹ سروس کے سینئر اہلکاروں اور ریسکیو اہلکاروں کو تربیت دینے کے مواقع فراہم کریں گے۔
vi. فریقین ملکی اور بین الاقوامی نمائشوں کے ساتھ ساتھ دونوں ممالک میں منعقد ہونے والی مشقوں کے بارے میں معلومات کا تبادلہ کریں گے اور تحقیق، معلومات کے تبادلے، فیکلٹی سپورٹ پروگرام، آفات کے خطرے میں کمی لانے کے شعبوں میں دستاویز سازی اور ڈیزاسٹر ریزیلینس و موسمیاتی تبدیلی کی موافقت سے متعلق اکیڈمک پروگراموں میں بھی تعاون کریں گے۔
vii. فریقین ڈیزاسٹر مینجمنٹ سے متعلق دیگر سرگرمیوں میں مزید تعاون کا تعین کریں گے۔
viii. فریقین اپنے ساحلی علاقوں میں سمندری آفات کی وجہ سے سونامی ایڈوائزری، طوفان میں اضافے، ہائی ویو الرٹ، متعدد طرح کے خطرات سے متعلق معلومات اور اور متعدد قسم کے خطرات کی تشخیص کا تبادلہ کر سکتے ہیں۔
ix. فریقین عددی موسمی پیشین گوئی  مصنوعات اور ایکسٹنڈیڈ رینج فارکاسٹ  کے بارے میں معلومات کا تبادلہ کرسکتے ہیں۔
x. فریقین معلومات کا تبادلہ کر سکتے ہیں، جن میں ہندوستان کی طرف سے مصنوعات اور معلومات کی تقسیم کے ریئل ٹائم تجزیہ  تک رسائی کی فراہمی شامل ہے، تاکہ ہندوستانی موسمی سیٹلائٹ ڈیٹا کی تصویر کشی کی جاسکے اور ساتھ ہی آئی ایم ڈی کے ذریعہ این ڈبلیو پی اور سیٹلائٹ موسمیات سے متعلق تربیت دی جاسکے۔
xi. فریقین ایک سالانہ ڈیزاسٹر مینجمنٹ مشق شروع کریں گے، جو دونوں ممالک کی مختلف جغرافیائی ترتیبات  میں منعقد کی جائے گی۔